8-millimeetrine filmilint
8-millimeetrine film on väikseim kitsasfilmi formaat, mille puhul filmilindi laius on 8 mm. Perforatsiooniaugud on ühes ääres. 2x8-millimeetrine film on algselt 16 mm laiune lint, millel filmitakse üksteise järel mõlemale äärele ja lõigatakse siis filmipooled pikuti lahti. 1965. aastal kasutuselevõetud Super-8 filmil on perforatsiooniaugud väiksemad ja kaadri mõõtmed seetõttu suuremad.